**ELŐTERJESZTÉS**

**Körmend Város Önkormányzata Képviselő-testületének 2017. december 19-i ülésére**

**Tárgy:** Előterjesztés címzetes főorvosi cím használatára jogosult háziorvosok és fogorvosok részére adományozandó díszoklevélről

Tisztelt Képviselő-testület!

A háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 11/A.§-a értelmében: „Az a háziorvos, aki 20 éven keresztül folyamatosan körzeti, illetve háziorvosi feladatokat, körzeti gyermekorvosi, illetve házi gyermekorvosi feladatokat látott el, valamint az az alapellátást végző fogorvos, aki 20 éven keresztül folyamatosan fogorvosi alapellátási feladatokat látott el, a címzetes főorvosi cím használatára jogosult.”

Az alapellátásban dolgozó orvosok a beteg oldaláról állandó megmérettetésben vannak, a szakma szempontjából annál kevésbé: munkájuk, megszerzett képesítéseik, áldozatos munkájuk ritkán kerül a figyelem középpontjába.

A képviselői javaslatot elfogadva kérem a Tisztelt Képviselő-testületet hogy az előterjesztést tárgyalja meg, és a határozati javaslatot fogadja el, ennek megfelelően adományozzon elismerést a címzetes főorvosi cím használatára jogosult és alapellátásban dolgozó orvosoknak. Az elismerés átadásának időpontjául az egészségügyi nap, július elseje körüli időpontot javaslom, így az átadásra 2018. I. félévének végén, célzottan a 2018. júniusi ülésen kerülhetne sor.

**Határozati javaslat**

Körmend Város Önkormányzata Képviselő-testülete a 4/2000. (II.25.) EüM. rendelet 11/A. § -a alapján a címzetes főorvosi cím használatára jogosult alábbi háziorvosokat, fogorvosokat és gyermekorvosokat munkájuk elismeréseként elismerő oklevélben és ajándékban részesíti:

* dr. Ferge Piroska,
* dr. Abdel Hameed
* dr. Kurusa Katalin
* dr. Wolf Teréz
* dr. Beke Katalin
* dr. Simon Annamária

Felkéri a polgármestert, hogy gondoskodjon az elismerő oklevelek és ajándékok átadásáról, amelyet lehetőség szerint az egészségügy napja, július 1-e körüli időszakban kér megvalósítani a Képviselő-testület.

**Bebes István**

**polgármester**